**СТАНОВИЩЕ**

**за осъществен контрол**

по чл. 232 от ЗОП

за съответствие с изискванията на ЗОП на проектите на документи по чл. 232, ал. 3, т. 1 ЗОП (І етап)

за съответствие с изискванията на ЗОП на документите по чл. 232, ал. 3, т. 2 ЗОП (ІІ етап)

**РАЗДЕЛ І**

**Процедура**

|  |  |
| --- | --- |
| Към КСИ № | КСИ-131/2019 г. |
| ИН на регистрационната форма от ССИ: | 20190621-00906-0004 |
| Възложител: | **Предприятие за управление на дейностите по опазване на околната среда** |
| Вид на възложителя: | публичен (чл. 5, ал. 2, т. 1-17 и ал. 3 ЗОП)  секторен (чл. 5, ал. 4,т. 1-3 ЗОП) |
| Вид на процедурата | Открита |
| Процедурата е „ускорена“: | Да  Не |
| Обект на поръчката: | Строителство  Доставки  Услуги  Услуги по Приложение № 2 |
| Предмет на поръчката: | „Поддръжка, планови ремонти и техническо обслужване на бойлер-утилизатор, ремонт на шнекови валове и приемна камера и др. дейности за инсинератора“ |
| Обособени позиции: | Да Брой:  Не |
| Професионална/и област/и, в която/които попада предметът на възлаганата поръчка (според възложителя): | 17. Машинно инженерство |
| Срок за изпълнение: | 24 месеца |
| Прогнозна стойност на поръчката в лв. без ДДС: | 300 000 |
| Финансиране: | Изцяло от националния бюджет  Изцяло или частично със средства от ЕС  Друго: |
| Критерий за възлагане на поръчката: | Най-ниска цена  Ниво на разходите  Оптимално съотношение качество/цена |
| *Коментари и други бележки:* | |

**РАЗДЕЛ ІІ**

**Проверени документи**

|  |  |
| --- | --- |
| Проверката обхваща следните документи:   1. Решение за откриване на процедурата; 2. Обявление, с което се оповестява откриването на процедурата; 3. Техническа спецификация | |
| Всички документи, подлежащи на контрол, са получени в АОП | Да  Не |
| Всички документи, подлежащи на контрол, са изпратени по предвидения ред | Да  Не |
| Проверката на проекта на техническата спецификация е извършена от външен експерт по чл. 232а ЗОП | Да  Не |
| *Коментари и други бележки:*  В списъка по чл. 232а, ал. 2 ЗОП няма включени външни експерти в областта, определена от възложителя като съответстваща на предмета на поръчката - 17. „Машинно инженерство“. В тази връзка, и на двата етапа от предварителния контрол , проверката на техническата спецификация е извършена от експерти на АОП и обхваща съответствието на документа с изискванията на ЗОП. | |

**РАЗДЕЛ ІІІ**

**Резултати от проверката на АОП**

**Обявление за обществена поръчка**

|  |
| --- |
| **Профил на купувача** |
| *Констатации и препоръки:*  Документацията на поръчката не е публикувана на профила на купувача в деня на публикуване на обявлението в „Официален вестник“ (ОВ) на Европейския съюз (ЕС) – 17.07.2019 г., а на 15.07.2019 г., т.е. по-рано от предвиденото в закона (вж. чл. 32, ал. 1, т. 1 ЗОП). |

|  |
| --- |
| **Технически и професионални възможности** |
| *Констатации и препоръки:*  1. В поле ІІІ.1.3), т. 1.1, е поставеното изискване за опит в изпълнението на дейности с предмет и обем, идентичен или сходен с предмета на поръчката. Указанието е неясно. От една страна реферира както към предмета, така и към обема на изпълнените дейности. От друга, указва, че сходство се търси само с предмета на поръчката. В подкрепа на такъв извод е и даденото в полето пояснение относно дейности, сходни с предмета на поръчката и липсата на уточнение за „сходен обем“ (вж. чл. 59, ал. 2 ЗОП).  2. В същото поле, т. 1.2.4 е поставено изискване служителят, който ще изпълнява поръчката, включително и контрола на качеството, да е сертифициран по „БДС EN ISO 9712:2012 (Изпитване (контрол) без разрушаване) или БДС EN 473:2009 или еквивалентен“. Според интернет страницата на Българския институт по стандартизация (БИС), стандартът БДС EN 473:2009 е отменен и заменен от БДС EN ISO 9712:2012. С оглед на това на първия етап на предварителния контрол е дадена препоръка за редакция на условието. Препоръката не е приета, но в АОП не са изпратени писмени мотиви съобразно изискването на чл. 232, ал. 7 ЗОП (вж. секция „Приложение за предварителен контрол“ на решението и Методическо указание на АОП с рег. № МУ-4 от 28.02.2019 г. на електронен адрес http://www.aop.bg/fckedit2/user/File/bg/practika/MU4\_2019.pdf). |

**РАЗДЕЛ IV**

**Допълнителна информация**

|  |
| --- |
| 1. Становището касае съответствието на представените в АОП документи с изискванията на ЗОП. Преценката за съответствие с други нормативни актове е извън правомощията на Агенцията.  2. На Портала за обществени поръчки, в Тематична област – „Образци и списъци“, са публикувани одобрени стандартизирани проекти на договори и стандартизирани клаузи на договори. Възложителят е длъжен да ги прилага, освен когато естеството на поръчката не позволява това (вж. чл. 231, ал. 4 и ал. 5 ЗОП). Неприлагането на стандартизираните изисквания и документите се мотивира писмено в досието на обществената поръчка. |

**ИЗПЪЛНИТЕЛЕН ДИРЕКТОР: Подпис (не се чете)**

**Доц. д-р МИГЛЕНА ПАВЛОВА**

**Вярно с оригинала,**

**подписан на хартия**